‘சந்திராவை வேதா கொன்னால் புள்ளி நடைப்பிணம் ஆகிடுவான்; கொல்லவில்லைன்னா சேட்டா எதிரியாகிடுவான்.’ தொழிலா, சென்ட்டிமென்ட்டா என்னும் இரண்டாவது புதிருக்கு, சென்ட்டிமென்ட் என பதில் சொல்வார் விக்ரம். வேதாவும் ஆமோதிப்பார். கடைசியில் விக்ரம் போடும் கேள்விக்கான பதிலும் அதேதான். ‘உயிரைக் காப்பாற்றித் தோளோடு தோள் நின்ற வேதாவை விடுவதா? அல்லது 16 கொலை பண்ண கிரிமினல் என்பதால் சுடவா?’ சென்ட்டிமென்ட்டா தொழிலா என்பதுதானே அந்தக் கேள்வியின் உட்பொருள். சென்ட்டிமென்ட் தான் பதில் எனும் பட்சத்தில், விக்ரமும் வேதாவைச் சுட மாட்டார். விஜய் சேதுபதி கொல்லப்பட வேண்டியவர் என்ற மாதவனின் தீவிரமும் கொஞ்சம் கொஞ்சமாகக் க்ளைமேக்ஸை நோக்கி வரும் பொழுது மாதவனுக்குக் குறைந்து விடும். அதற்காகக் கஞ்சி போட்டது போல் விறைப்பாக இருக்கும் விக்ரம், புஷ்கர் – காயத்ரி சொன்னது போல் வேதாவைப் ‘போயிட்டு வா’ என வழியனுப்பியிருக்க வாய்ப்பில்லை. 😉